**Obrazloženje financijskog plana Općine Tar-Vabriga-Torre-Abrega za razdoblje 2025. – 2027. godine**

**IV UVOD**

Izrada Proračuna za razdoblje 2025. - 2027. godine temelji se na odredbama Zakona o proračunu ("Narodne novine" br. 144/21), Pravilnika o proračunskim klasifikacijama ("Narodne novine" br. 26/10, 120/13 i 1/20) i Pravilnika o proračunskom računovodstvu i računskom planu ("Narodne novine" br. 124/14, 115/15, 87/16, 3/18, 126/19 i 108/20).

Proračunske klasifikacije iz Pravilnika proračunskih klasifikacija čine okvir kojim se iskazuju i sustavno prate prihodi i primici te rashodi i izdaci po nositelju, cilju, namjeni, vrsti, lokaciji i izvoru financiranja. Proračuni su dužni iskazivati prihode i primitke te rashode i izdatke prema proračunskim klasifikacijama u skladu s odredbama Zakona o proračunu i Pravilnika, u procesima planiranja, izvršavanja, računovodstvenog evidentiranja i izvještavanja.

**Proračunske klasifikacije iz Pravilnika o proračunskim klasifikacijama su:**

1. organizacijska,

2. programska,

3. funkcijska,

4. ekonomska,

5. lokacijska klasifikacija te

6. izvori financiranja

i kao takve primijenjene su u izradi financijskog plana Općine Tar-Vabriga-Torre-Abrega za razdoblje 2025. – 2027. godine.

**Organizacijska klasifikacija Proračuna Općine Tar-Vabriga-Torre-Abrega**

Organizacijska klasifikacija sadrži povezane i međusobno usklađene (hijerarhijski i s obzirom na prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve.

Uspostavlja se definiranjem razdjela, glava i proračunskih korisnika. Razdjel se sastoji od jedne ili više glava, a glava pripada samo jednom razdjelu. Glava se sastoji od jednog ili više proračunskih korisnika, a proračunski korisnik pripada samo jednoj glavi. Status proračunskog korisnika imaju samo oni subjekti koji se nalaze u Registru proračunskih i izvanproračunskih korisnika. Upravna tijela JLS dodjeljuju brojčane oznake razdjelima i glavama unutar svog proračuna.

Razdjelu je dodijeljena brojčana oznaka i naziv:

- 001 Jedinstveni upravni odjel - koji se sastoji od slijedećih glava:

- 00101 Jedinstveni upravni odjel i

- 00102 Vrtići - koji se sastoji od:

- Proračunskog korisnika 50418 Dječji vrtić "Morski konjić".

**Programska klasifikacija Proračuna Općine Tar-Vabriga-Torre-Abrega**

Programska klasifikacija uspostavlja se definiranjem programa, aktivnosti i projekata, a kod državnog proračuna i proračuna JLP®S i definiranjem glavnih programa.

**Funkcijska klasifikacija**

Brojčane oznake i nazivi funkcijske klasifikacije preuzeti su iz međunarodne klasifikacije funkcija države (COFOG) Ujedinjenih naroda – Klasifikacija rashoda u skladu s namjenom. Brojčane oznake funkcijske klasifikacije razvrstane su u razrede, skupine i podskupine. Brojčane oznake funkcijske klasifikacije vežu se uz rashode iskazane prema računima ekonomske klasifikacije svake aktivnosti ili projekta.

**Ekonomska klasifikacija**

Ekonomska klasifikacija prikaz je prihoda i primitaka po prirodnim vrstama te rashoda i izdataka prema ekonomskoj namjeni kojoj služe. Računi ekonomske klasifikacije razvrstani su u razrede, skupine, podskupine, odjeljke i osnovne račune, a za dodatne potrebe mogu se otvarati analitički računi - sve sukladno članku 15. Pravilnika o proračunskim klasifikacijama.

**Lokacijska klasifikacija**

Člankom 16. Pravilnika o proračunskim klasifikacijama propisuje da se rashodi i izdaci razvrstavaju prema lokacijskoj klasifikaciji za Republiku Hrvatsku i za inozemstvo. Brojčane oznake lokacijske klasifikacije za županije, gradove i općine određuje Državna geodetska uprava, a nazivi se preuzimaju iz Zakona o područjima županija, gradova i općina u Republici Hrvatskoj.

**Izvori financiranja**

Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene, s tim da se prihodi i primici planiraju, raspoređuju i iskazuju prema izvorima iz kojih potječu, a rashodi i izdaci planiraju se, izvršavaju i računovodstveno prate prema izvorima financiranja.

U članku 18. Pravilnika o proračunskim klasifikacijama propisani su izvori financiranja.

Izvori financiranja jesu: opći prihodi i primici, doprinosi, vlastiti prihodi, prihodi za posebne namjene, pomoći, donacije, prihodi od prodaje ili zamjene nefinancijske imovine, naknade s naslova osiguranja i namjenski primici.

Za Proračun 2025. godine definiraju se slijedeći izvori financiranja:

1. opći prihodi i primici – uključuju se prihodi od poreza na dohodak, poreza na kuće za odmor, porez na korištenje javnih površina, poreza na promet nekretnina, poreza na potrošnju alkoholnih i bezalkoholnih pića, prihodi od kamata i zakupa te ostali nespomenuti prihodi. Planiraju se u ukupnom iznosu od 3.993.420,00 eur što čini 39% plana proračuna.

2. prihodi za posebne namjene - uključuju se prihodi čije su korištenje i namjena utvrđeni posebnim zakonima i propisima koje donosi Vlada Republike Hrvatske. Predlažu se u visini od 3.526.045,00 eur te čine 35% plana proračuna. Ove prihode redom čine:

- komunalni doprinos 1.227.000,00 eur,

- komunalna naknada 1.313.250,00 eur,

- turistička pristojba 397.400,00 eur,

- ostali prihodi po posebnim propisima 494.395,00 eur,

- prihodi proračunskih korisnika 94.000,00 eur.

3. pomoći uključuju se prihodi koji se ostvaruju od inozemnih vlada, međunarodnih organizacija, drugih proračuna i od ostalih subjekata unutar općeg proračuna. U 2025. godini planiraju se prihodi od pomoći u iznosu od 240.900,00 eur te čine 2% plana proračuna, a odnose se na prihod iz općeg proračuna za projekte koji se planiraju financirati iz sredstava iz EU Fondova u iznosu od 181.800,00 eur, prihodi od pomoći za proračunskog korisnika u iznosu od 1.000,00 eur, prihodi od pomoći za provođenje izbora u iznosu od 6.000,00 eur, prihodi od decentralizacije, koji su planirani u visini od 30.000,00 eur, a njihova je namjena propisana zakonom, odnosno koriste se za financiranje Javne vatrogasne postrojbe te tekuće pomoći - sredstva za fiskalnu odgovornost dječjih vrtića u iznosu od 22.100,00 eur.

4. donacije - uključuju se prihodi koji se ostvaruju od fizičkih osoba, neprofitnih organizacija, trgovačkih društava i od ostalih subjekata izvan općeg proračuna. Za 2025. godinu planiraju se prihodi od donacija u iznosu od 86.400,00 eur što čini 1% plana proračuna.

5. prihodi od prodaje ili zamjene nefinancijske imovine i nadoknade šteta s naslova osiguranja uključuju se prihodi koji se ostvaruju prodajom ili zamjenom nefinancijske imovine i od naknade štete s osnove osiguranja. Za Općinu se dakle, ovdje planiraju prihodi od prodaje i zamjene zemljišta, zgrada i druge nefinancijske imovine te se planiraju u visini od 1.744.486,70 eur što iznosi 17% plana proračuna.

6. namjenski primici - uključuju se primici od financijske imovine i zaduživanja, čija je namjena utvrđena posebnim ugovorima i/ili propisima. U 2025. godini ne planiraju se primici od zaduživanja.

Grafički prikaz 1: Izvori financiranja

Izvor: vlastiti

**V OPĆI DIO**

Proračun je za 2025. godinu je planiran u visini od 10.205.415,00 eur, projekcije za 2026. godinu u visini od 9.303.405,00 eura, a za 2027. godinu u visini od 9.128.695,00 eura. Proračun obuhvaća financijske planove Jedinstvenog upravnog odjela i Proračunskog korisnika - Dječji vrtić "Morski konjić". Ukupni prihodi i primici planirani su u visini od 9.569.151,70 eura, dok su rashodi i izdaci planirani u visini od 10.205.415,00 eura.

Tablica 1 – Pregled prihoda i rashoda te primitaka i izdataka u Proračunu za 2025. i projekcijama za 2026. i 2027. godinu

|  |  |  |  |  |  |
| --- | --- | --- | --- | --- | --- |
| **A. SAŽETAK RAČUNA PRIHODA I RASHODA** | |  |  |  |  |
| **RAZRED I NAZIV** | **IZVRŠENJE** | **TEKUĆI PLAN** | **PLAN** | **PROJEKCIJA** | **PROJEKCIJA** |
| **01.01.-31.12.2023.** | **2024.** | **2025.** | **2026.** | **2027.** |
| 1 | 2 | 3 | 4 | 5 | 6 |
| 6 Prihodi poslovanja | 5.301.823,95 | 7.374.905,00 | 7.824.665,00 | 8.130.615,00 | 8.324.615,00 |
| 7 Prihodi od prodaje nefinancijske imovine | 718.509,31 | 1.995.086,70 | 1.744.486,70 | 1.172.790,00 | 804.080,00 |
| 3 Rashodi poslovanja | 3.791.008,23 | 5.528.053,97 | 7.186.215,00 | 6.441.405,00 | 6.416.695,00 |
| 4 Rashodi za nabavu nefinancijske imovine | 947.346,86 | 4.208.650,00 | 2.849.600,00 | 2.692.400,00 | 2.542.400,00 |
| **RAZLIKA - VIŠAK / MANJAK** | 1.281.978,17 | -366.712,27 | -466.663,30 | 169.600,00 | 169.600,00 |
|  |  |  |  |  |  |
| **B. SAŽETAK RAČUNA FINANCIRANJA** | |  |  |  |  |
| **RAZRED I NAZIV** | **IZVRŠENJE** | **TEKUĆI PLAN** | **PLAN** | **PROJEKCIJA** | **PROJEKCIJA** |
| **01.01.-31.12.2023.** | **2024.** | **2025.** | **2026.** | **2027.** |
| 1 | 2 | 3 | 4 | 5 | 6 |
| 8 Primici od financijske imovine i zaduživanja | 0,00 | 0,00 | 0,00 | 0,00 | 0,00 |
| 5 Izdaci za financijsku imovinu i otplate zajmova | 474.491,72 | 270.600,00 | 169.600,00 | 169.600,00 | 169.600,00 |
| **NETO FINANCIRANJE** | -474.491,72 | -270.600,00 | -169.600,00 | -169.600,00 | -169.600,00 |
| **VIŠAK/MANJAK + NETO FINANCIRANJE** | **807.486,45** | **-637.312,28** | **-636.263,30** | **0,00** | **0,00** |

Izvor: vlastiti

Prihodi poslovanja planirani su u visini od 7.824.665,00 eur, a najvećim se dijelom odnose na prihode od upravnih i administrativnih pristojbi, pristojbi po posebnim propisima u visini od 3.500.895,00 eura odnosno 48% i na prihode od poreza u visini od 2.760.000,00 eura odnosno 37%. Struktura prihoda poslovanja prikazana je u slijedećem grafičkom prikazu.

Grafički prikaz 2: Prihodi poslovanja

Izvor: vlastiti

Prihode od upravnih i administrativnih pristojbi i pristojbi po posebnim propisima i naknadama najvećim dijelom čine prihod od komunalnog doprinosa planiran u visini od 1.227.000,00 eur sa udjelom od 35% i prihod od komunalne naknade, planiran u visini od 1.313.250,00 eur sa udjelom od 37%.

Grafički prikaz 3: Prihodi od upravnih i administrativnih pristojbi

Izvor: vlastiti

Prihode od poreza najvećim dijelom čine prihodi od poreza na dohodak u visini od 1.523.000,00 eur sa udjelom od 55%, a zatim slijede prihodi od poreza na imovinu u visini 777.000,00 eur sa udjelom od 28%.

Grafički prikaz 4: Prihodi od poreza

Izvor: vlastiti

Prihodi od prodaje nefinancijske imovine planirani su u visini od 1.744.486,70 eur te čine 17% proračuna. Najvećim dijelom se odnose na prihode od prodaje neproizvedene dugotrajne imovine (zemljišta) u visini od 1.743.486,70 eur, a na prihode od prodaje proizvedene dugotrajne imovine (stambeni objekti) u visini od 1.000,00 eur

Grafički prikaz 5: Prihodi od prodaje nefinancijske imovine

Izvor: vlastiti

Rashodi poslovanja planirani su u visini od 7.186.215,00 eur, najvećim ih dijelom sačinjavaju materijalni rashodi sa udjelom od 54%, a planirani su u visini od 3.876.905,00 eur. Zatim slijede rashodi za zaposlene planirani sa udjelom od 20% u visini od 1.402.000,00 eur te pomoći sa udjelom od 12% u visini od 855.730,00 eur.

Grafički prikaz 6: Rashodi poslovanja

Izvor: vlastiti

Materijalni rashodi su planirani u visini od 3.876.905,00 eur, a najvećim dijelom se odnose na rashode za usluge sa udjelom od 84% odnosno u visini od 3.260.095,00 eur. Rashodi za materijal i energiju čine udio od 10%, a zatim slijede ostali nespomenuti rashodi poslovanja i naknade troškova zaposlenima.

Grafički prikaz 7: Materijalni rashodi

Izvor: vlastiti

Ostali rashodi koji su planirani u visini od 654.100,00 eur sačinjavaju redom kapitalne pomoći u iznosu od 400.150,00 eur sa udjelom od 61%, zatim tekuće donacije u iznosu od 241.450,00 eur sa udjelom od 37% te kapitalne donacije u iznosu od 12.500,00 eur sa udjelom od 2%.

Primici od financijske imovine i zaduživanja u proračunu za 2025. godinu nisu planirani.

Izdaci za financijsku imovinu i otplate zajmova planirani su u visini od 169.600,00 eur, time čine 2% proračuna, a odnose se na izdatke za dionice i udjele u glavnici te najvećim dijelom sa udjelom od 91% na izdatke za otplatu glavnica primljenih zajmova.

Grafički prikaz 8: Izdaci za financijsku imovinu i otplate zajmova

Izvor: vlastiti

**VI PRENESENI MANJAK / VIŠAK**

U Proračunu za 2025. godinu je planiran je višak u visini od 636.263,30 eur, a odnosi se na višak Općine Tar-Vabriga-Torre-Abrega u visini od 636.263,30 eur, a koji će se rasporediti u 2025. godini.

**VII POSEBNI DIO**

Proračun za 2025. godinu i projekcija za 2026. i 2027. godinu izrađen je na način da sadržava programe koji su u funkciji ostvarenja strateških ciljeva Općine, u nastavku se daju kratka obrazloženja za pojedine programe dok su detaljnije obrazloženja u posebnim programima.

Grafički prikaz 9: Struktura proračuna po programima

Izvor: vlastiti

**Funkcionalnost i učinkovitost Općinskih tijela i Općinske uprave**

U ovom se programu predviđaju rashodi koji su u funkciji učinkovitog, funkcionalnog i racionalnog rada Općinskih tijela, dakle Vijeća i Općinskog načelnika i njegovog zamjenika te Općinske uprave organizirane u Jedinstveni upravni odjel. Planirani su u iznosu od 1.245.630,00 eur odnosno čine 12% proračuna.

Općinsko vijeće je sastavljeno od devet vijećnika te Općinskog načelnika sa jednim zamjenikom.

**Predstavnička i izvršna tijela** svoj program provode kroz aktivnost svojeg redovnog rada, dakle predlaganja, donošenja i provedba odluka i drugih propisa iz djelokruga lokalne samouprave. Informiranje građana o svojem radu i izvješćivanje radi osiguranja transparentnosti rada. Financiranje političkih stranaka temeljem Zakona i Odluke o raspoređivanju sredstava za financiranje političkih stranka i članova izabranih s liste grupe birača zastupljenih u Općinskom vijeću. Za rad predstavničkih i izvršnih tijela planira se iznos od 198.680,00, odnosno 2% proračuna.

Pokazatelji uspješnosti provođenja tog programa su: broj održanih sjednica Općinskog vijeća, broj donijetih odluka, zaključaka i drugih propisa, broj održanih koordinacija Općinskog načelnika, kontinuiran, stabilan i etički rad Općine.

**Opći upravni i administrativni poslovi** organizirani su u Jedinstvenom upravnom odjelu na čelu kojeg je Pročelnik, a sve sukladno Odluci o ustrojstvu upravnih tijela, a radna mjesta u samom odjelu određena su Pravilnikom o unutarnjem redu i Sistematizacijom radnih mjesta.

**Zadaća Jedinstvenog upravnog odjela je** obavljanje: stručnih, pravnih, administrativnih, savjetodavnih i protokolarnih poslova vezanih uz rad Općinskog vijeća, Općinskog načelnika, unaprjeđenje mjesne i manjinske samouprave te obavljanje svih poslova iz samoupravnog djelokruga Općine, a naručio iz oblasti:

* Opće uprave (opći, kadrovski i upravni poslovi), rješavanje zahtjeva građana, osiguranje tehničkih uvjeta za rad, poslovi prijema, arhiviranje dokumentacije i otpreme pošte, nabava roba i usluga,
* Vođenja financijskog i materijalnog poslovanja Općine (izrada i izvršavanje proračuna i godišnjeg obračuna proračuna, razrez i naplata općinskih prihoda, obavljanje računovodstvenih poslova, vođenje knjigovodstvenih evidencija),
* Komunalnog gospodarstva (izrada programa održavanja i izgradnje komunalne infrastrukture, upravni postupci u oblasti komunalnog gospodarstva, provedba komunalnog reda, osiguranje obavljanja komunalnih djelatnosti te izdavanje akata o gradnji),
* Prostornog uređenja i zaštite okoliša (poslovi na donošenju prostorno planske dokumentacije),
* Imovinsko-pravnih odnosa vezanih za gospodarenje nekretninama u vlasništvu Općine (kupoprodaja nekretnina, zakup zemljišta, zakup poslovnih prostora),
* Društvenih djelatnosti (predškolskog odgoja i naobrazbe, obrazovanja, kulture, sporta i tehničke kulture, socijalne skrbi, zdravstva i civilnog društva),
* Protupožarne i civilne zaštite.

Za obavljanje svojih zadaća za potrebe Jedinstvenog upravnog odjela predlaže se iznos od 875.350,00 eur, što čini 9% proračuna. Pokazatelji uspješnosti provođenja ovog programa su: broj obrađenih upravnih i neupravnih predmeta, broj izrađenih prijedloga odluka, zaključaka, pravilnika i drugih propisa, efikasna i funkcionalna Općinska uprava.

Grafički prikaz 10: Funkcionalnost i učinkovitost Općinskih tijela i Općinske uprave

Izvor: vlastiti

**Ekonomski razvoj**

Ekonomski razvoj Općine, jedan je od strateških ciljeva Općine te je planiran iznos od 1.541.745,00 eur, odnosno 15% plana proračuna. Program ekonomskog razvoja provodit će se putem slijedećih programa:

* Razvoj ribarstva i poljoprivrede u ukupnom iznosu od 193.695,00 eur kroz slijedeće aktivnosti i projekte:
  + Poticanje razvoja poljoprivrede i ribarstva 27.395,00 eur,
  + Ribarska luka Tarska Vala – izrada projektne dokumentacije 97.800,00 eur,
  + Odmuljavanje uvala 27.000,00 eur,
  + Rekonstrukcija – Restoran Santa Marina 41.500,00 eur.
* Razvoj malog i srednjeg poduzetništva u ukupnom iznosu od 33.000,00 eur i to subvencioniranjem kamata za poduzetničke kredite i kredite iznajmljivača u iznosu od 3.000,00 eur i realizacijom kapitalnog projekta Gospodarske zone Tar za koju se predlaže iznos od 30.000,00 eur.

Pokazatelji uspješnosti u ovom slučaju su broj dodijeljenih poduzetničkih kredita i izrađena dokumentacija za Gospodarsku zonu Tar.

* Planiranjem i realizacijom kapitalnih investicija za razvoj Općine gdje se predlaže iznos od 1.248.750,00 eur za: Priprema dokumentacije i natječaja sukladno Zakonu o javnoj nabavi, Legalizacija objekata u vlasništvu Općine, Procjena nekretnina, Kupnja nekretnina, Rekonstrukcija općinske zgrade, Rekonstrukcija poslovnog prostora (ambulanta), Investicijsko održavanje, Izgradnja k.č.1260/1 za javne namjene (stari vrtić), Izgradnja sportskog centra – dvorana i popratni sadržaji, Uređenje šireg okoliša kaštela u Taru (TRG), Kamp Trepović, Interpretacijski centar ribarstva „Ribarska kuća“ u Santa Marini, Difuzni hotel, Sportska dvorana u sportskoj zoni i Sufinanciranje projektne dokumentacije luke otvorene za javni promet Santa Marina.

Cilj koji se želi postići je izgradnja i rekonstrukcija tih objekata koji će služiti za potrebe općinske uprave, Turističke zajednice, građana, ali i za davanje u zakup zainteresiranim poduzetnicima kako bi se potaknula poduzetnička inicijativa i ostvarili prihodi od zakupa i poreza.

* Razvoj Općine u ukupnom iznosu od 66.300,00 eur odnosno 1% od proračuna kroz slijedeće aktivnosti i projekte:
* Planiranje projekta za razvoj Općine predlaže se iznos od 26.300,00 eur, a koje uključuje rashode za ishodovanje energetskih certifikata, za projekt rekonstrukcije javne rasvjete, izradu strateških dokumenata Općine te intelektualne usluge radi provođenja projekata. Jedan od ciljeva ovih programa je ušteda energije te provođenje važnih projekata.

Grafički prikaz 11: Ekonomski razvoj

Izvor: vlastiti

**Društveni razvoj**

Za program društvenog razvoja Općine predlaže se iznos od 1.114.299,00 eur i čini udio od 11% ukupnog proračuna te provodit će se kroz programe:

* Predškolskog odgoja za koji je predložen iznos od 237.100,00 eur, a iz čega se financiraju plaće i materijali troškovi za Dječji vrtić „Paperino i financiranje asistenta i boravka djece u vrtiću.

Pokazatelji uspješnosti provođenja programa su: broj djece polaznika vrtića, ispunjen pedagoški program rada vrtića za svaku godinu, izvršene planirane aktivnosti (izleti, projekti, edukacije...).

* Obrazovanje, za koje se predlaže iznos od 366.600,00 eur, uključuje financiranje Osnovne škole Tar-Vabriga za program produženog boravaka, edukator rehabilitator i još nekoliko programa i projekata koje škola provodi tijekom nastavne godine.

Pokazatelji uspješnosti provođenja ovog programa su: broj djece koja pohađaju produženi boravak, održani planirani programi škole tijekom nastavne godine, uključivanje škole u projektima u organizaciji Općine, održavanje standarda škole na dobroj razini (stanje školske zgrade, didaktičke opreme, potrošnog didaktičkog materijala i sl.). U ovom programu su uključene i stipendije učenicima i studentima te se predlažu u iznosu od 37.900,00 eur. Planirana je jedna stipendija za Općinu Lovas u iznosu od 1.000,00 eur. Pokazatelj uspješnosti provođenja ovog programa je broj studenata i učenika koji će uspješno završiti studiji. U programu je sadržana i subvencija prijevoza za srednjoškolce za koju se izdvaja 60.000,00 eur.

* Socijalna zaštita, za koju se predlaže iznos od 132.630,00 eur. Programom socijalne zaštite na području Općine Tar-Vabriga-Torre-Abrega utvrđuju se prava i oblici pomoći iz socijalne skrbi te korisnici mjera socijalne zaštite na području Općine Tar-Vabriga-Torre-Abrega. Pravo na pomoći iz programa socijalne zaštite ostvaruju samci ili obitelji koji ispunjavaju uvjete određene u Odluci o socijalnoj skrbi Općine Tar-Vabriga-Torre-Abrega i u Odluci o kriterijima za sufinanciranje smještaja u Domu za starije i nemoćne osobe u Poreču. Program se provodi kroz 4 aktivnosti kojima je zajednički cilj ublažiti posljedice socijalne ugroženosti pojedinih kategorija građana.

Pokazatelj uspješnosti ovog Programa biti će broj korisnika sredstava pojedinih aktivnosti. Aktivnosti se odnose na:

* Program socijalne skrbi – naknada u novcu u iznosu od 72.460,00 eur, obuhvaća podmirenje troškova stanovanja (najamnina za korištenje stana, troškovi vode i struje, troškovi za zajedničku pričuvu zgrade, komunalna naknada i troškovi odvoza smeća), troškova izvanredne pomoći, pomoći umirovljenicima, pomoći socijalno ugroženim pojedincima, naknadu za novorođenče i ostale nespomenute naknade. Pokazatelji uspješnosti su: broj obuhvaćenih korisnika programom socijalne skrbi u novcu.
* Program socijalne skrbi - naknada u naravi u iznosu od 14.400,00 eur, obuhvaća podmirenje troškova boravka djece u jaslicama i vrtiću, prehrane djece u školama, poklon pakete za polaznike dječjeg vrtića i nižih razreda područne osnovne škole, ostale naknade u naravi te podmirenje pogrebnih troškova. Pokazatelji uspješnosti su: broj obuhvaćenih korisnika programom socijalne skrbi u naravi.
* Sufinanciranje programa udruga socijalnog karaktera u iznosu od 30.250,00 eur, obuhvaća sufinanciranje programa ustanova i udruga socijalnog karaktera koje djeluju na području Općine Tar-Vabriga-Torre-Abrega ili koje imaju registrirane članove sa područja Općine Tar-Vabriga-Torre-Abrega. Pokazatelji uspješnosti su dokazi o provedenim programima udruga, broj korisnika uključenih u programe koje pružaju.
* Sufinanciranje smještaja u Domu za starije i nemoćne osobe Poreč u iznosu od 12.720,00 eur. Pokazatelj uspješnosti je broj osoba koje koriste mogućnost sufinanciranja smještaja u domu.
* Kultura i sport, za koje se predlaže iznos od 148.250,00 eur kroz slijedeće aktivnosti i programe:
* Obilježavanje proslava i manifestacija u iznosu od 12.100,00 eur kao što su Turistička fešta, Dan žena, Dan Općine, Izlov cipli u Tarskoj Vali i ostale mjesne manifestacije tijekom godine. Pokazatelji uspješnosti su: održane manifestacije, dobra posjećenost manifestacija.
* Za djelatnost kulturno umjetničkih sekcija predviđa se iznos do 23.650,00 eur, a odnosi se na sufinanciranje rada sekcija koje djeluju kroz Zajednicu talijana „Giovanni Palma“. Sufinaciranje se odnosi i na Zavičajni muzej, Gradsku knjižnicu, udrugu Sv. Martin te Zakladu Prica. Pokazatelji uspješnosti su: broj građana uključenih u razne sekcije, broj održanih nastupa, izložbi, i sl.
* Za aktivnost sportskih klubova predviđen je iznos od 82.000,00 eur. Pokazatelji uspješnosti su: broj uključenih pojedinaca u pojedine klubove, broj održanih utakmica, susreta, sudjelovanja na određenim sportskim događanjima.
* Projekt Sportska zona je predviđen u 2025. godini te su planirani rashodi za izradu potrebne dokumentacije u iznosu od 30.000,00 eur.
* Zdravstvo, za koje se predlaže iznos od 71.140,00 eur, a time se sufinanciraju pomoći za HMP, sufinanciranje troška najma stana za djelatnike HMP, sufinanciranje kreditne obveze Istarske županije za projekt rekonstrukcije i opremanja Specijalne bolnice „Martin Horvat“ Rovinj, donacija Ordinaciji opće medicine Tar i isplate Zdravstvenoj ustanovi Eleonora za pružene usluge.
* Civilno društvo i ostale javne potrebe, informatizacija i edukacija, za koje se predviđa iznos od 158.570,00 eur, a predviđaju se pomoći unutar općeg proračuna te tekuće donacije raznim udrugama koje su kandidirale svoje programe na javnom pozivu raspisanom od strane Općine za korištenje proračunskih sredstava i opravdale provođenje svojih programa. Također su predviđena sredstva za projekte Subvencija kamata mladima za stambene kredite i Sufinanciranje vođenja izgradnje POS stanova. Predviđeni su i rashodi za računovodstvene usluge za klubove i udruge sa područja Općine. Pokazatelji uspješnosti: izvršenje programa udruga i namjensko korištenje sredstava.

Grafički prikaz 12: Društveni razvoj

Izvor: vlastiti

**Prostorno planiranje i zaštita okoliša**

Za ovaj strateški cilj Općine predlaže se iznos od 1.254.800,00 eur i čini 12% proračuna Općine. Strateški cilj će se nastojati dostići realizacijom sljedećih programa:

* Izrada prostornih i urbanističkih planova za koje se predlaže iznos od 260.000,00 eura predviđa izradu i dopunu prostornih i urbanističkih planova.

Pokazatelj uspješnosti je: izrađena prostorno planska dokumentacija.

* Realizacija prometnih rješenja za koji se predlaže iznos od 333.300,00 eur, a predviđa se: priprema dokumentacije i provedba natječaja, rješavanje imovinsko-pravnih odnosa te kupnja zemljišta za izgradnju prometnih rješenja.

Pokazatelj uspješnosti: izgrađena protočna i sigurna prometna rješenja, smanjeni broj prometnih nesreća.

* Zaštita voda, za koje se predlaže iznos od 10.000,00 eur, predviđa građevinske radove na rekonstrukciji vodovodnih ogranaka na području Općine.

Pokazatelji uspješnosti su: metri izmijenjenih starih azbestnih cijevi, metri novo položenog vodovodnog sustava,

* Kanalizacijski sustav, koji se predlaže u visini 281.500,00 eur i predviđa građevinske radove na oborinskoj kanalizaciji na području Općine.

Pokazatelji uspješnosti: metri izgrađenog kanalizacijskog sustava, ishođena dokumentacija za izgradnju kanalizacijske mreže.

* Zaštita okoliša i kulturne baštine, predlaže se iznos od 370.000,00 eur, a koji se planira za održavanje spomenika kulture i ostalih kulturnih i sakralnih objekata, program zaštite okoliša i gospodarenja otpadom, projekt Kulturni centar Tar-Vabriga, Arheološki park Loron, punionice za električne automobile i ugradnju solarnih panela.

Pokazatelji uspješnosti: očuvani spomenici i sakralni objekti, visoka razina ekološke osviještenosti, veći broj eko otoka, uključenost stanovništva u ekološke akcije te uspješno proveden projekt od velike važnosti za turističku promidžbu i povećanje broja posjetitelja u Općini.

Grafički prikaz 13: Prostorno planiranje i zaštita okoliša

Izvor: vlastiti

**Održavanje i izgradnja komunalne infrastrukture**

Ovaj strateški cilj planira se postići s planiranih 3.939.850,00 eur te time čini 39% Proračuna za 2025. godinu. Cjelokupni program obrazložen je detaljno kroz Programe gradnje i održavanja komunalne infrastrukture te će se definirati pokazatelji uspješnosti provođenja programa:

* Održavanje uređaja i objekata komunalne infrastrukture u iznosu od 2.047.750,00 eur – pokazatelji uspješnosti: broj saniranih i popravljenih rasvjetnih tijela, broj rasvjetnih tijela na području Općine, kilometri nasipanih i izravnatih nerazvrstanih cesta, kilometri pokošenih površina, kilometri probijenih novih putova, ispunjen program čišćenja i pometanja ulica, broj zasađenih cvjetnih gredica, učinkovita oborinska kanalizacija, čiste plaže i broj postavljenih kemijskih WC-a., broj uređenih grobnih mjesta, broj novo zasađenih ukrasnih biljaka, broj saniranih općinskih zgrada i površina, broj novoevidentiranih obveznika komunalne naknade.
* Protupožarna zaštita u iznosu od 167.800,00 eur - sredstva dodijeljena Javnog vatrogasnoj postrojbi, prijenos sredstava za decentralizirane funkcije vatrogastva, tekuće donacije Područnoj vatrogasnoj zajednici, tekuće donacije DVD-u te ostali rashodi radi provođenja civilne zaštite.
* Izgradnja uređaja i objekata komunalne infrastrukture u iznosu od 1.473.000,00 eur – pokazatelji uspješnosti: broj provedenih postupaka javne nabave, količina novoizgrađene javne rasvjete (rasvjetna tijela i priključci) te kilometri asfaltiranih i rekonstruiranih cesta.
* Kapitalne pomoći za komunalno gospodarstvo u iznosu od 251.300,00 eur – odnosi se na kapitalne pomoći za nabavu opreme za obavljanje djelatnosti i za otplatu kredita te sredstva za ŽCGO Kaštjun.

Grafički prikaz 14: Održavanje i izgradnja komunalne infrastrukture

Izvor: vlastiti

OPĆINSKO VIJEĆE OPĆINE TAR-VABRIGA-TORRE-ABREGA

PREDSJEDNIK OPĆINSKOG VIJEĆA

Mladen Vojinović